Նա ընդգծեց, որ այս ծրագիրը պետք է անցնի գնահատման փուլ կառավարության կողմից, որից հետո ստանա թույլտվություն, որ հնարավոր լինի արդյունահանումը սկսել. «ՀՀ կառավարությունը պետք է «Լիդիանի» նկատմամբ սահմանի խիստ ժամկետներ, որի ընթացքում «Լիդիանը» պետք է ապացուցի, որ այս մոտեցումները, որոնք ոլորտում ընդունված չեն, արդյունավետ կլինեն Ամուլսարի տարածքում ջրերի աղտոտումը կանխելու համար: Եթե «Լիդիանը» չկարողանա այս մոտեցումների կենսունակությունն ապացուցել, ապա կառավարությունը պետք է պահանջի ընդունել ոլորտում գոյություն ունեցող միջազգային լավագույն պրակտիկան, այն է՝ մաքրման կայան կառուցի: «Ամուլսարում» հանքի շահագործումը վտանգում է Հայաստանի ջրային ռեսուրսները, Այս տարածքը չի կարող «Լիդանի» փորձարկումների համար փորձադաշտ լինել: Մենք հույս ունենք, որ կառավարությունը կպաշտպանի տարածքը»,-հայտարարեց Սոբոլեւսկին: